CELEX: C2007/269/109
Language: et
Date: 2007-11-10 00:00:00
Title: Kohtuasi T-345/07: 13. septembril 2007 esitatud hagi — La Banque Postale versus komisjon

10.11.2007   
            
            
               ET
            
            
               Euroopa Liidu Teataja
            
            
               C 269/60
            
         13. septembril 2007 esitatud hagi — La Banque Postale versus komisjon
   (Kohtuasi T-345/07)
   (2007/C 269/109)
   Kohtumenetluse keel: prantsuse
   Pooled
   
      Hageja: La Banque Postale (esindajad: advokaadid S. Hautbourg ja J.-E. Skovron)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsus tervikuna EÜ artikli 230 lõike 4 alusel;
            
         
               —
            
            
               mõista komisjonilt välja kõik kohtumenetlusega seotud kohtukulud.
            
         Väited ja peamised argumendid
   Käesoleva hagiga taotleb hageja komisjoni 10. mai 2007. aasta otsuse K(2007) 2110 (lõplik), millega komisjon tunnistas EÜ artikli 86 lõikega 1, kooskõlas EÜ artiklitega 43 ja 49, kokkusobimatuks Prantsuse Code Monétaire et Financier, millega antakse kolmele krediidiasutusele — hagejale, Caisses d'Épargne et de Prévoyance'le ja Crédit Mutuelil'ile eriõigused säästuarvete livret A ja livret bleu avamiseks, tühistamist.
   Hageja esitab oma hagi toetuseks neli väidet.
   Esimeses väites märgib hageja, et komisjon rikkus tema õigust olla ära kuulatud menetluses, mis viis vaidlustatud otsuse vastuvõtmiseni, kuna talle ei antud võimalust esitada oma märkusi kahe ettekande kohta, mille kaebajad olid komisjonile esitanud, ja mis hageja sõnul olid komisjoni tõendusmaterjali hulgas põhilised.
   Teiseks väidab hageja, et komisjon tegi mitu hindamisviga, leides et livret A jaotussüsteem kujutab endast asutamisvabaduse ja teenuste osutamise vabaduse piirangut. Hageja sõnul rikkus komisjon õigusnormi, tõlgendades EÜ artiklite 43 ja 49 tähenduses mõistet „piirang” ja olukordi, milles neile kahele põhimõttele võib tugineda, väga laialt. Hageja kinnitab veel, et komisjon oli teinud vale järelduse, et eriõigus muudab asutamise Prantsusmaa säästupankade turul raskemaks ja kulukamaks.
   Kolmandaks kinnitab hageja, et vaidlustatud otsuse puhul on rikutud õigusnormi ja tehtud hindamisviga sellega, et komisjon leidis, et käesolevat livret A jaotussüsteemi ei saa EÜ artikli 86 lõike 2 alusel põhjendada. Hageja sõnul rikkus komisjon õigusnormi ja tegi mitu hindamisviga livret A-ga seonduva pangateenuse kättesaadavust puudutava üldhuviteenuse defineerimisel ja pangateenuse kättesaadavust puudutava üldhuviteenuse osutamiseks antava eriõiguse ja sotsiaalkorteri vajalikkuse ja proportsionaalsuse analüüsimisel.
   Oma neljandas väites märgib hageja, et vaidlustatud otsuse põhjendus on vastuoluline ja ebapiisav.